cyanic-selkie/wikianc huggingface dataset:
பிர்ஹோர் மக்கள்
சமூக-பொருளாதார சூழ்நிலை
நாடோடி பிர்ஹோர்களின் "பழமையான வாழ்வாதாரப் பொருளாதாரம்" வனப் பொருட்களைச் சேகரிப்புகள் மற்றும் வேட்டையை அடிப்படையாகக் கொண்டது. குறிப்பாக குரங்கு, முயல், பறவைகளை வேட்டையாடி உண்பர். மேலும் தேனை சேகரித்து விற்கிறார்கள். அவர்கள் ஒரு குறிப்பிட்ட வகை கொடியின் நார்களைக் கொண்டு கயிறு திரிக்கிறார்கள். கயிற்றை அருகிலுள்ள விவசாய மக்களின் சந்தைகளில் விற்கிறார்கள். ஓரளவு சூழ்நிலைகளால் கட்டாயப்படுத்தப்பட்டு, ஓரளவு அரசாங்க அதிகாரிகளின் ஊக்கத்தால், அவர்களில் சிலர் நிலையான விவசாயத்தில் ஈடுபடுகின்றனர். ஆனால் சிலர் தங்கள் நாடோடி வாழ்க்கையைத் தொடர்கிறார்கள். ஆனால் அவர்கள் ஒரு கிராமத்தில் குடியேறினாலும், நாடோடி வாழ்க்கையை நடத்துவதே அவர்களின் போக்கு. சமூக-பொருளாதார நிலைப்பாட்டின் படி பிர் ஹோர்கள் இரண்டு குழுக்களாக வகைப்படுத்தப்படுகின்றன. அலைந்து திரியும் நாடோடி பிர்ஹோர்களை உத்லஸ் என்றும், நிலையாக குடியேறிய பிர்ஹோர்களை ஜாங்கிகள் என்றும் அழைக்கப்படுகின்றனர்.
பாரம்பரிய சமய நம்பிக்கைகள்
பிர்ஹோர்களின் பாரம்பரிய மந்திர-தாந்தீரிக சமய நம்பிக்கைகள் ஹோ மக்களின் நம்பிக்கைகளுக்கு நிகரானவை. முண்டா மக்களின் தெய்வங்களான சிங் போங்கா (சூரியக் கடவுள் ) மற்றும் ஹப்ரம் (மூதாதையரின் ஆவிகள்) ஆகியவை உயர் மதிப்பில் வழிப்படப்படுகிறது. இந்து சமயம் மற்றும் பெந்தேகோஸ்தே கிறித்துவம் பிர்ஹோர் மக்களிடத்தில் கணிசமான அளவில் ஊடுருவி வருகிறது..
குடியிருப்புகள்
பிர்ஹோர் மக்களின் தற்காலிக குடியிருப்புகளை தாண்டாக்கள் அல்லது பட்டைகள் என அழைக்கப்படுகிறது. இவை குறைந்தபட்சம் அரை டஜன் கூம்பு வடிவ குடிசைகளைக் கொண்டிருக்கும். இக்குடிசைகள் இலைகள் மற்றும் கிளைகளுடன் அமைக்கப்பட்டிருக்கும். வீட்டு உடைமைகள் பாரம்பரியமான மண் பாத்திரங்கள், சில தோண்டும் கருவிகள், வேட்டை மற்றும் பொறிக்கான கருவிகள், கயிறு தயாரிக்கும் கருவிகள், கூடைகள் மற்றும் பலவற்றை உள்ளடக்கியது. சமீப காலங்களில் அலுமினியம் மற்றும் எஃகு ஆகியவை பிர்ஹோர் மக்கள் குடிசைகளுக்குள் உள்ளது.
வெளி இணைப்புகள்
பகுப்பு:இந்தியப் பழங்குடிகள் பகுப்பு:சார்க்கண்டு பகுப்பு:பழங்குடிகள்
அச்சிலியோன், கொழும்பு
தற்போது, Rs. 300 million (US$ 2 million) காட்சிப் பகுதி ஒன்று கட்டிடதிற்கு அருகாமையில் கட்டப்படுகின்றது, அத்துடன் அக்காட்சிப் பகுதியானது கடலிலிருந்தி இருக்கும் உயரம் 100 ft ஆகும். உலகில் அமைந்துள்ள தனித்து உயர்ந்து நிற்கும் காட்சிப் பகுதிகளில் அச்சிலியோனிற்கு அருகில் அமைக்கப்படும் காட்சிப் பகுதியே மிக உயரமானதாக அமையும் எனக் கூறப்படுகின்றது.
வெளி இணைப்புகள்
பகுப்பு:இலங்கையிலுள்ள வானளாவிகள் பகுப்பு:கொழும்பிலுள்ள கட்டடங்களும் கட்டமைப்புக்களும்
கேரின் கருவி
கேரின் கருவி (Hare's apparatus ) என்பது இராபர்ட் ஹரே எனும் வேதியல் விஞ்ஞானியால் நீர்மங்களின் ஒப்படர்த்திக் காணபதற்காக வடிவமைக்கப்பட்ட ஒரு எளிய கருவியாகும்.
இக்கருவியில் பலகையிலான ஒரு சிறிய அடிப்பகுதியும் அதில் செங்குத்தாக அமைந்த பலகையுமுள்ளது.ஒரு யு (U tube ) வடிவக் குழாய் தலைகீழாக செங்குத்தான பலகையில் பொருத்தப்பட்டுள்ளது.யு வடிவக் குழாயின் உச்சிப் பகுதியில் ஒரு பக்கக் குழாய் உள்ளது.இந்தப் பக்கக் குழாயில் ரப்பர் குழாய் ஒன்று பொருத்தப்பட்டள்ளது.ரப்பபர் குழாயில் ஓர் இடுக்கி உள்ளது.இடுக்கியைப் பயன்படுத்தி குழாயில் நீர்மத்தின் உயரத்தினை நிலைநிறுத்த முடியும்.இரு கரங்களுக்குமிடையே ஒர் அளவுகோல் பொருத்தப்பட்டுள்ளது. யு வடிவக் குழாயின் திறந்த கரங்கள் சிறு முகவையிலுள்ள நீர்மங்களில் மூழ்கி இருக்குமாறு அமைக்கப்பட்டுள்ளன.
செயல்முறை
ஒரு முகவையில் ஒப்படர்த்திக் காணவேண்டிய நீர்மத்தினையும் அடுத்த முகவையில் நன்நீரையும் எடுத்துக் கொள்ள வேண்டும்.இடுக்கியைத் தளர்த்தி ரப்பர் குழாய் வழியாக சிறிது வளியினை அகற்றும் போது,யு வடிவக் குழாயின் இரு கரங்களிலும் நீர்மங்கள் மேலேறும்.இடுக்கியை பயன்படுத்தி நீர்மத் தம்பங்களை நிலைபெறச் செய்து கொள்ளவேண்டும்.குழாயில் நீர்மத்தின் உயரத்தினையும் நண்ணீரின் உயரத்தினையும் கவனமாக் குறித்துக் கொள்ள வேண்டும்.இந்த உயரங்கள் முறையே H1,H2 என்போம்.இவைகளின் அடர்த்தி d1 ,d2 என்றும் கொள்வோம்.வளிமண்டல அழுத்தம்  P எற்றும் இருந்தால்,இரு நீர்மத் தம்பங்களின் மேலுள்ள காற்றின் அழுத்தம் ஒன்றுபோல் இருப்பதால்,நீர்மத்தின் மேலுள்ள வளி அழுத்தம் P- H1d1g க்குச் சமம்.இது போல் தண்ணீரின் மேலுள்ள கற்றின் அழுத்தம்  P - H2d2g ஆகும்.இவ்விரண்டும்  ஒரே அளவுகளாகும். எனவே,
P -H1 d1 g =  P - H2 d2 g. எனவே
H1 d1 =H2 d2.
ஒப்படர்த்தி =நீரின் உயரம்\நீர்மத்தின் உயரம்.
பலமுறை இச்சோதனையினைச் செய்து சராசரி மதிப்பினைக் காணமுடியும்.
பகுப்பு:ஆய்வுக்கூடக் கருவிகள்‎
ஆதிரா (தொலைக்காட்சித் தொடர்)
இந்த தொடரை சினி டைம்ஸ் தயாரிக்க, சி.ஜே.பாஸ்கர் பிஜு வர்கீஸ் மற்றும் ஆகியோர் இணைந்து இயக்க, ஸ்ரீ வாணி, ஜெய் தனுஷ், சாருதா, கண்மணி, சக்கரவர்த்தி, பூபதி,  அஞ்சு அரவிந்த், பாலா சிங் போன்ற பலர் நடித்துள்ளார்கள்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் பழிவாங்குதல் குறித்தான தொலைக்காட்சி தொடர்கள் பகுப்பு:தமிழ் திகில் புனைவு தொலைக்காட்சி தொடர்கள் பகுப்பு:தமிழ் பரபரப்பூட்டும் தொலைக்காட்சி நாடகங்கள் பகுப்பு:தமிழ் மர்ம தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
கொன்யா
கொன்யா (Konya, ; Ἰκόνιον, Iconium) துருக்கியின் மத்திய அனத்தோலியா சமவெளியின் தென்மேற்கு விளிம்பிலுள்ள முதன்மையான நகரம். 2.1 மில்லியன் மக்கள்தொகை கொண்ட இந்த நகரம் நாட்டின் ஏழாவது மிகுந்த மக்கள்தொகை கொண்ட நகரமாக விளங்குகின்றது. கொன்யா மாகாணத்தின் தலைநகராக விளங்கும் இது பொருளியல் நிலையிலும் தொழில் வளர்ச்சியிலும் முன்னேறிய நகராக உள்ளது.
துருக்கிய தொல்குடியினரால் கைப்பற்றப்பட்ட பின்னர் கொன்யா 1077–1308 காலகட்டத்தில்  செல்யூக் மரபின் இரம் சுல்தான்களின் தலைநகராகவும் 13ஆவது நூற்றாண்டிலிருந்து 1487 வரை கரமனிதுகளின் தலைநகராகவும் இருந்துள்ளது.
வெளி இணைப்புகள்
பகுப்பு:துருக்கியின் நகரங்கள் பகுப்பு:பண்டைய நகரங்கள்
ஜாஜ்ஜர் மாவட்டம்
ஜாஜ்ஜர் மாவட்டம் (Jhajjar district) வட இந்தியாவின் அரியானா மாநிலத்தின் இருபத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ஜாஜ்ஜர் நகரமாகும். ரோதக் மாவட்டத்தின் சில பகுதிகளைக் கொண்டு 15 சூலை 1997-ஆம் ஆண்டில் புதிதாக ஜாஜ்ஜர் மாவட்டம் துவக்கப்பட்டது.
புதுதில்லியிலிருந்து இருபத்து ஒன்பது கிலோ மீட்டர் தொலைவில் இம்மாவட்டம் இருப்பதன் காரணமாக, இம்மாவட்டத்தின் பேரி மற்றும் பகதூர்கர் நகரங்கள் தொழில் துறையில் நன்கு வளர்ச்சி கண்டுள்ளன.
ஜாஜ்ஜர் மாவட்டத்தின் நிவாதா எனும் சிறு கிராமத்தில் பிந்தாவாஸ் பறவைகள் சரணாலயம் அமைந்துள்ளது.
பொருளாதாரம்
இம்மாவட்டம் 2408 மனைகளுடன் கூடிய  பகதூர்கர்  மற்றும்  பேரி   என இரண்டு தொழிற்பேட்டைகள் கொண்டது. ரூபாய் 3400 மில்லியன் மதிப்பிலான வெண் மண் ஓடுகள் (ceramics), கண்ணாடிகள், வேதியியல் பொறியியல், மின்சாரம் மற்றும் மின்னனு தொழிற்சாலைகள் கொண்டுள்ளது. மேலும் நாற்பத்தி எட்டு பெரிய மற்றும் நடுத்தர தொழிற்சாலைகளும், 2013 சிறு தொழிற்சாலைகளையும் கொண்டுள்ளது.
இம்மாவட்டத்தில் 648 சதுர கிலோ மீட்டர் பரப்பளவு வேளாண் நிலங்கள் நீர் பாசான வசதிகள் கொண்டிருப்பதால் கோதுமை, அரிசி, பார்லி பயிர்கள் பயிரிடப்படுகிறது.
மாவட்ட நிர்வாகம்
ஜாஜ்ஜர் மாவட்டம் ஜாஜ்ஜர், பகதூர்கர் மற்றும் பேரி என மூன்று வருவாய் உட்கோட்டங்களும்; ஜாஜ்ஜர், மதன்காய்ல், பேரி, பகதூர்கர் என நான்கு வருவாய் வட்டங்களும் கொண்டுள்ளது.
அரசியல்
இம்மாவட்டம் பகதூர்கட், பாதலி, ஜாஜ்ஜர், பேரி என நான்கு சட்டமன்ற தொகுதிகளையும், ரோத்தக் மக்களவை தொகுதியில் ஜாஜ்ஜர் மாவட்டம் உள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி ஜாஜ்ஜர் மாவட்டத்தின் மொத்த மக்கள் தொகை 958,405 ஆக உள்ளது. கிராமப்புறங்களில் 74.61% மக்களும்; நகரப்புறங்களில் 25.39% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்  8.90% ஆக உயர்ந்துள்ளது. மக்கள் தொகையில் 514,667 ஆண்களும் மற்றும்  443,738 பெண்களும் உள்ளனர். பாலின விகிதம் ஆயிரம் ஆண்களுக்கு 862 பெண்கள்  வீதம் உள்ளனர். 1,834 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 523 மக்கள் வாழ்கின்றனர். இம்மாநிலத்தின் சராசரி படிப்பறிவு 80.65% ஆகவும், ஆண்களின் படிப்பறிவு 89.31%  ஆகவும், பெண்களின் படிப்பறிவு 70.73% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 120,051 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 945,693  (98.67 %)  ஆகவும், சீக்கிய சமய மக்கள் தொகை  1,042 (0.11 %)  ஆகவும்,   இசுலாமிய சமய  மக்கள் தொகை 8,247 (0.86 %)  ஆகவும்,  கிறித்தவ சமயத்தினரின் மக்கள் தொகை  734  (0.08 %) ஆகவும், சமண சமய மக்கள் தொகை 645   (0.07 %) ஆகவும், பௌத்த சமய மக்கள் தொகை 105 (0.01 %) ஆகவும், பிற சமய மக்களின் தொகை 22 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை  1,917 (0.20 %)  ஆகவும் உள்ளது.
மொழிகள்
சஜ்ஜர் மாவட்டத்தில் அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகின்றன.
மேற்கோள்கள்
பகுப்பு:அரியானாவின் மாவட்டங்கள் பகுப்பு:ஜாஜ்ஜர் மாவட்டம்
பெனுமண்ட்ரா
, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு ஆச்சண்டா சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:மேற்கு கோதாவரி மாவட்டம்
ஆர். எம். சுப்பிரமணி
'''ஆர். எம். சுப்பிரமணி''' மலேசியா எழுத்தாளர்களுள் ஒருவராவார். காப்புறுதி முகவரான இவர் ஆர். எம். எஸ். பாரதிரமணி எனும் புனைப்பெயரில் எழுத்துத்துறையில் அறியப்பட்டனவர். மேலும் இவர் ஒரு வானொலி மற்றும் மேடை நாடகக் கலைஞருமாவார்.
உசாத்துணை
பகுப்பு:மலேசியத் தமிழ் எழுத்தாளர்கள்
கண்ணிமைச் சாயை
கண்ணிமைச் சாயை (Eye shadow) ஓர் ஒப்பனைப் பொருள் ஆகும், இது கண் புருவத்திற்குக் கீழே கண்ணின் இமையில் பூசப்படும் ஒப்பனை ஆகும். இது ஒப்பனை செய்பவரின் கண்ணைத் தனித்தும், கவர்ச்சியாகவும் எடுத்துக்காட்டும்.
கண்ணிமைச் சாயை ஒருவரின் கண்ணுக்கு ஆழத்தினையும், புதிய பரிமாணத்தினையும் சேர்க்கிறது, கண்ணின் நிறத்தினையும் பூர்த்திசெய்கிறது, அல்லது கண்ணின் கவனத்தினை ஈர்க்கிறது. கண்ணிமைச் சாயை பல்வேறு நிறங்களிலும், வடிவங்களிலும் வருகிறது. இது பொதுவாக தூள் அல்லது தாள் தகடு (mica) வடிவில் இருப்பினும் திரவ, கரிக்கோல் அல்லது நுரை வடிவிலும் காணப்படுகிறது.
உலக நாகரிகங்கள் அனைத்திலும் கண்ணிமைச் சாயை பயன்படுத்தப்படுகிறது. பெரும்பாலும் பெண்களால் பயன்படுத்தப்படுகிறது. சிலநேரங்களில் ஆண்களும் உபயோகப்படுத்தினாலும், மேற்கத்திய நாகரிகத்தில் இது பெண்களின் ஒப்பனைப் பொருளாகவே பார்க்கப்படுகிறது.
சான்றுகள்
பகுப்பு:ஒப்பனை பகுப்பு:ஒப்பனைப் பொருட்கள்
லடாக் பாறைமுயல்
லடாக் பாறைமுயல், பாறைமுயல் இனத்தைச் சேர்ந்த ஒரு பாலூட்டி ஆகும். இவை சீனா, இந்தியா, பாகிஸ்தான் போன்ற நாடுகளில் காணப்படுகின்றன.
மேற்கோள்கள்
பகுப்பு:பாறைமுயல்கள்
பரியந்தல் சீனுவாசபெருமாள் கோயில்
பரியந்தல் சீனுவாசபெருமாள் கோயில் தமிழ்நாட்டில் கள்ளக்குறிச்சி மாவட்டம், பரியந்தல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனுவாசபெருமாள், ஸ்ரீதேவி நாச்சியார், ஸ்ரீ பூதேவி நாச்சியார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சங்குமுகம் கடற்கரை
சங்குமுகம் கடற்கரை இந்தியாவின் கேரள மாநிலத்தின் திருவனந்தபுரம் மாவட்டத்தில் உள்ள ஒரு கடற்கரை. இது திருவனந்தபுரம் நகரத்திற்கு மேற்கே 8 கி.மீ தொலைவில் அமைந்துள்ளது. திருவனந்தபுரம் பன்னாட்டு விமான நிலையத்திற்கு மிக அருகில் இது உள்ளது. இது திருவனந்தபுரத்தில் உள்ள ஒரு குறிப்பிடத்தக்க சுற்றுலா இடமாகும்.
சேமிப்பு வங்கிகள்
சேமிப்பு வைப்பு மற்றும் நிலையான வைப்புக்களினூடே மக்களிடமிருந்து பணத்தை ஏற்றுக் கொள்ளும் வங்கிகள் சேமிப்பு வங்கியாகும். சேமிப்பு வங்கிகளின் பிரதான நோக்கம் தேசிய பொருளாதாரத்தின் சேமிப்பு வீதத்தை உயர் மட்டத்துக்கு கொண்டு செல்வதாகும். இதற்காக பொது மக்கள் மத்தியில் சேமிப்பு பழக்கத்தை ஏற்படுத்தல், சேமிப்புக்களை ஒன்று திரட்டுதல், முதலீட்டுக்கான நிதியை வழங்குதல், வேலைவாய்ப்பை அதிகரித்தல், மக்களின் வாழ்க்கைத் தரத்தை உயர்த்துதல் என்பன இதன் குறிக்கோள்கள் ஆகும்.
சங்குமுகம் கடற்கரை
நட்சத்திர வடிவிலான உணவகம் ஒன்றும் நீர்ச்சறுக்கு பயிற்றுவிக்கும் பள்ளியும் இங்கு உள்ளன.
சேமிப்பு வங்கிகள்
பகுப்பு:வங்கியியல்
சங்குமுகம் கடற்கரை
சலகன்னிகை எனப்படும் சிற்பம் ஒன்று இங்கு அமைக்கப்பட்டுள்ளது. இது 35 மீட்டருக்கும் அதிகமான நீளம் கொண்டது. இதைச் செதுக்கிய சிற்பி கானாயி குஞ்ஞிராமன் சென்னைக் கலைக்கல்லூரியின் பழைய மாணவராவார்.
பகுப்பு:இந்தியக் கடற்கரைகள் பகுப்பு:கேரளக் கடற்கரைகள் பகுப்பு:திருவனந்தபுரத்திலுள்ள சுற்றுலாத் தலங்கள்
சமீர் டிகே
சமீர் டிகே (Sameer Dighe, அக்டோபர் 8, 1968, ஓர் இந்தியத் துடுப்பாட்டக்காரர்). இவர் ஆறு தேர்வுத் துடுப்பாட்டப் போட்டிகளிலும், 23 முதல்தர துடுப்பாட்டப் போட்டிகளிலும் கலந்து கொண்டுள்ளார். 1999 இலிருந்து 2000 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் மும்பாயைச் சேர்ந்தவர். .
பகுப்பு:இந்தியத் துடுப்பாட்டக்காரர்கள் பகுப்பு:1968 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
அரசன் (பட்டாம்பூச்சி)
மொனார்க் (Monarch butterfly, Danaus plexippus) கண்கவர் செம்மஞ்சள் மற்றும் கறுப்பு நிறம் கலந்த வண்ணத்துப் பூச்சியாகும். இவை ஒவ்வொரு மாரி காலத்திலும் கனடாவிலிருந்து மெக்சிக்கோ மற்றும் கலிபோர்னியா வரை 4000 மைல் தூரம் வரை பறந்து செல்கின்றன. ஒரு திசையில் மட்டும் பறக்கக்கூடிய இவையால் மீண்டும் கனடா திரும்ப வாய்ப்பு கிடைப்பதில்லை. இவற்றின் குஞ்சுகள் மீண்டும் கனடாவுக்குள் பிரவேசிக்கின்றன. இதன் பிறப்பிடம் முக்கியமாக வட அமெரிக்கா என்றாலும் இது மெக்ஸிகோ, கியூபா, ஆஸ்திரேலியா, நியூஸிலாந்து, பசிபிக் தீவுகள், கலிபோர்னியா, ஃப்ளோரிடா போன்ற நாடுகளிலும் காணப் படுகிறது. இதன் செம்மஞ்சள் வண்ணம் அதனை உண்ணும் எதிரிகளுக்கு ஒரு எச்சரிக்கை என்னை உண்ணாதே என்பதுதான். இவைகள் ஒரு நாளைக்கு 250 கி.மீ தொலைவு பறக்கக் கூடியவை. இவைகளின் எதிரிகள் இவைகளைத் துரத்தும் போது ஒரு நிமிடத்திற்கு 120 தடவை சிறகுகளை அடிக்கக் கூடியவை. இதன் மற்ற பொதுப் பெயர்கள் மில்க் வீட், (எருக்கஞ் செடியில் இருப்பதால்), காமன் டைகர் ( புலி போன்ற வடிவம் கொண்டுள்ளதால்), வாண்ட்ரர் (வலசைப் போவதால்) ஆகும். இந்த வண்ணத்துப் பூச்சியின் வலசைப் போதல் நிகழ்வு இதனை மற்ற பூச்சிகளிடமிருந்து வேறு படுத்திக் காட்டுகிறது. .
வலசைப் போதல்
இவ்வண்ணத்துப் பூச்சிகளின் வலசைப் போதல் என்பது இவ்வுலகின் மிகவும் இயற்கையான கண்கவர் நிகழ்வு என்று ஆர்வலர்கள் விவரிக்கின்றனர். வட அமெரிக்காவின் அதிகப் படியான குளிரைத் தாங்க முடியாத இவைகள் தங்கள் பயணத்தை தெற்கு பாகத்தில் உள்ள மெக்ஸிகோ மற்றும் ஃப்ளோரிடா நோக்கித் துவங்குகின்றன. ஆனால் திரும்பி வருவது நான்காவது சந்ததிதான். இவைகளின் இப்பயணத்தில் இவைகள் 3000 கி.மீ பயணிக்கின்றன. இவைகள் திரும்பி வரும்போது அவற்றின் பெற்றோர் எந்த மரத்தில் தங்கி இளைப்பாறியதோ அதே மரத்தில் பின் சந்ததி தங்குவது ஒரு ஆச்சரியமே.செப்டம்பர் அல்லது அக்டோபரில் இவை தங்கள் பயணத்தைத் துவக்கி நவம்பரில் அங்கு சென்று சேரும். திரும்பி வர தங்கள் பயணத்தை மார்ச்சில் துவக்கி ஜூலையில் முடிக்கும். ஆஸ்திரேலியா அல்லது நியூஸிலாந்தில் உள்ள வண்ணத்துப் பூச்சிகள் சிறு சிறு வலசை மேற்கொள்ளும்
வெளி இணைப்புக்கள்
பகுப்பு:வரியன்கள் (பட்டாம்பூச்சிக்குடும்பம்)
செஞ்சந்தனம்
செஞ்சந்தனம் அல்லது செம்மரம் (Pterocarpus santalinus; Red Sandalwood; రక్తచందనము, (ரக்தசந்தனமு); (රතු හඳුන්, (ரது ஹந்துன்)) எனப்படுவது இந்தியாவைத் தாயகமாகக் கொண்ட ஒருசிறகித் தாவர இனமொன்றாகும். இது தமிழில் செம்மரம், பிசனம், கணி, ரத்தச் சந்தனம், செஞ்சந்தனம், உதிரச் சந்தனம் என்ற பெயர்களில் அழைக்கப்பட்டு வந்துள்ளது. இது தென்னிந்தியாவில் தமிழ்நாடு-ஆந்திரப் பிரதேச எல்லையில் கடப்பா மற்றும் சித்தூர் மாவட்டங்களில் மாத்திரமே காணப்படுகிறது. அத்துடன் இலங்கை, பாக்கித்தான், நேபாளம் ஆகிய நாடுகளிலும் செஞ்சந்தனம் வளர்கிறது.
இது நன்கு ஒளி தேவைப்படக்கூடியதான, 8 மீ உயரம் வரை வளரும் சிறிய தாவரம் ஒன்றாகும். இதன் தண்டு 50-150 செமீ விட்டம் வரை தடிக்கக்கூடியது. கன்றாக இருக்கும் போது விரைவாக வளரும் இது, பசளை குறைந்த மண்ணிலாயினும் மூன்றாண்டுகள் ஆகும் போதே 5 மீ உயரத்தை எட்டிவிடும். செஞ்சந்தன மரங்கள் பனியைத் தாங்குவதில்லை. வெப்பநிலை -1 °C இலும் குறைவடையும் போது இது செத்துவிடுவதுண்டு. எதிரடுக்குகளாகவும் மும்மூன்று இலைகளாகவும் காணப்படும் இதன் இலைகள் 3-9 செமீ வரை வளரக்கூடியன. செஞ்சந்தனப் பூக்கள் சிறு சிறு கொத்துக்களாகவே தோன்றும். இதன் பழங்கள் 6-9 செமீ நீளமான சிரட்டைகளுள் ஒன்று அல்லது இரண்டு விதைகளைக் கொண்டிருக்கும்.
பயன்பாடு
செஞ்சந்தனக் கட்டைகள் வரலாற்றுக் காலம் முழுவதும் சீனாவில் மிக மதிப்புள்ளவையாக இருந்துள்ளன. சீன மொழியில் சித்தான் (紫檀) என அழைக்கப்படும் இது மிங் மற்றும் கிங் அரச மரபுகளின் ஆட்சிக் காலங்களில் பெரிதும் மதிக்கப்பட்டது. அக்காலத்திற் சீனாவிற் செய்யப்பட்ட செஞ்சந்தனத் தளவாடங்கள் மேலை நாடுகளுக்குக் கொண்டு சென்று விற்கப்பட்டன. செஞ்சந்தனம் ஆயிரக் கணக்கான ஆண்டுகளாகவே மிகப் பெறுமதியான மரங்களுள் ஒன்றாகத் திகழ்ந்துள்ளது. சபஃ (ஷீபா) நாட்டின் அரசி பல்கீஸ் என்பவரால் சுலைமான் மன்னருக்கு வழங்கப்பட்ட அன்பளிப்புகளிலும் சந்தனக் கட்டைகள் காணப்பட்டதாகக் கூறப்படுகிறது. செஞ்சந்தனத்தின் விளைச்சல் குறைவும் அரியதாயிருப்பதும் காரணமாக, இதனாற் செய்யப்பட்ட தளவாடங்களைக் காண்பது மிகக் கடினம் என்பது மாத்திரமன்றி, அவ்வாறானவை மிகப் பெறுமதி கூடியவையாகவும் உள்ளன. 17 ஆம், 19 ஆம் நூற்றாண்டுகளுக்கு இடைப்பட்ட காலங்களில் இத்தாவரம் மிகவும் அருகிவிட்டிருந்தமை காரணமாக, செஞ்சந்தனத்தாற் செய்யப்பட்ட தளவாடங்கள் கிங் அரச மரபின் பேரரசு இல்லங்களுக்கு மாத்திரமே சொந்தமாகக் கொள்ளத் தக்கவாறு மட்டுப்படுத்தப்பட்டிருந்தன.
செஞ்சந்தனம் சித்த, ஆயுர்வேத மருத்துவ முறைகளில் மிக உன்னதமான ஒன்றாகும். இதனாற் பெறப்படும் எண்ணெய் நறுமணம் மிக்கதும் பயன் மிக்கதும் ஆகும். செஞ்சந்தன எண்ணெய் மருந்துக்காக மாத்திரமன்றி அத்தர் வகைகளிலும் பயன்படுத்தப்படுகிறது.
செம்மரத்தால் சிலைகள், மரப்பாச்சி பொம்மைகள், தேர்ச் சிற்பங்கள், உண்கலத் தட்டுகள் முதலானவை செய்யப்படுகின்றன. இச்செம்மரங்கள் அணுக்கதிர் வீச்சை தடுக்கும் வல்லமை உள்ளதாகக் கருதப்படுவதால் அடிக்கடி கடத்தப்படுகின்றது.
செஞ்சந்தனத் தரம் பிரித்தல்
செஞ்சந்தன மரங்கள் கடல் மட்டத்திலிருந்து 750 மீ உயரமாகவுள்ள கரிய களிமண் நிலத்திலேயே வளர்கின்றன. ஓரளவு உலர்ந்த காலநிலையே இவற்றின் வளர்ச்சிக்குத் தேவைப்படுகிறது. செஞ்சந்தனக் கட்டைகளின் குறுக்குவெட்டுத் தோற்றத்தில் அலை அலையான வடிவங்கள் காணப்படும். கூடுதலான அலைவடிவங்களைக் கொண்ட செஞ்சந்தனக் கட்டைகள் "அ" தரத்தினவாக மதிப்பிடப்படுகின்றன. செஞ்சந்தனக் கட்டைகளின் அலைவடிவங்கள் கூடும்போது அவற்றின் தரமும் பெறுமதியும் மிகக் கூடுதலாகும்.
காப்புநிலை
கட்டைகளுக்காக செஞ்சந்தன மரங்கள் கூடுதலாக வெட்டப்படுகின்றமை காரணமாக இது ஐயுசிஎன் செம்பட்டியலில் அருகிவிட்ட இனமாக வகைப்படுத்தப்பட்டுள்ளது.
வெளியிணைப்புகள்
சந்தனம் பகுப்பு:இந்தியத் தாவரங்கள் பகுப்பு:இலங்கைத் தாவரங்கள் பகுப்பு:நேபாளத் தாவரங்கள் பகுப்பு:பாக்கித்தானியத் தாவரங்கள்
தென்னிந்திய திரைப்பட ஒளிப்பதிவாளர்கள் சங்கம்
தென்னிந்திய திரைப்பட ஒளிப்பதிவாளர்கள் சங்கம் என்பது திரைத்துறையில் ஒளிப்பதிவாளர்களுக்கானச் சங்கமாகும். இச்சங்கம் ஒளிப்பதிவாளர்களின் சம்பளப் பிரட்சனை, ஒளிப்பதிவாளர்களின் கோரிக்கைகளை கொண்டு செல்வது போன்றவற்றிக்காகவும், திரைத்துறையினருக்கு விருதுகள் வழங்கவும் ஏற்படுத்தப்பட்டதாகும். தமிழ், தெலுங்கு, மலையாளம் போன்ற திரைத்துறையினரில் இருக்கும் ஒளிப்பதிவாளர்கள் இங்கு உறுப்பினர்களாக இருக்கின்றார்கள்.
சங்கத்தின் தோற்றம்
இச்சங்கம் நவம்பர் 28, 1972ல் தொடங்கப்பட்டது. இதற்கு பி.என்.சுந்தரம், ஏ.வின்சென்ட், மார்க்கஸ் பாட்லே ஆகியோர் உதவியுள்ளார்கள்.
சங்கத்தில் சேர தகுதிகள்
தற்போது சங்கத்தில் சேருவதற்கு +2 படிப்புத் தகுதியும், ஒரு ஒளிப்பதிவாளரிடம் உதவியாளராக பணியாற்றிய அனுபவமும், அவ்வொளிப்பதிவாளரிடம் சான்றிதழும் அவசியமாகும்.
விருதுகள்
இச்சங்கத்தின் முலம் சிறந்த படங்கள், சிறந்த நடிக நடிகைகள் தேர்ந்தெடுக்கப் பெற்று விருதுகள் தரப்படுகின்றன. தமிழ், தெலுங்கு, மலையாளம், கன்னடம், இந்தி திரைப்படங்களுக்கு விருதுகள் தரப்படுகின்றன.
வெளி இணைப்புகள்
பகுப்பு:திரைச் சங்கங்கள் பகுப்பு:திரைப்படம்
சேம்பு
left|thumb|சேப்பங் கிழங்கின் தோற்றம் சேம்பு (அ) சேப்பங் கிழங்கு (Colocasia esculenta) என்பது ஒரு பூக்கும் தாவர வகையைச் சேர்ந்த ஒரு வித்திலைத் தாவரமாகும். இத்தாவரத்தின் குடும்பப் பெயர் அரேசியா (Araceae) என்பதாகும். தென்கிழக்கு ஆசியா மற்றும் இந்திய துணை கண்டத்தைப்  பூர்வீகமாகக் கொண்டிருந்தாலும் உலகளவில் வெப்பமண்டலம் மற்றும் துணை வெப்பமண்டல பகுதியிலும் பயிரிடப்படுகிறது. இது ஒரு மூலிகைத்தாவரம் என்பதாலும், இதன் கிழங்கு உணவாகப் பயன்படுவதாலும் ஆசியப் பகுதியில் 10 ஆயிரம் ஆண்டுகளுக்கும் மேலாக பயிரிடப்பட்டுவருகிறது.
உணவு
இதன் கிழங்குகளும் இலைகளும் உண்பதற்கு ஏற்றவை. இவற்றில் கால்சியம் ஆக்ஸலேட் என்ற அரிக்கும் தன்மையுடைய வேதிப்பொருள் இருப்பதால், வேகவைத்தே உண்ண வேண்டும். இதன் வளர்ச்சி குட்டையாக இருந்தாலும், நிலத்தில் இதன் வேரில் கிழங்கு உண்டாகிறது. இக்கிழங்கு மூலிகையாகப் பயன்படுகிறது. இதன் இலைகளில் உயிர்ச்சத்துக்களும், தாது உப்புக்களும் உள்ளன. இது அலங்காரச் செடியாகவும் பயன்படுத்தப்படுகிறது.
தாயகம்
சேப்பங்கிழங்கு,கொலகேசியா எஸ்குலெண்டா, டாரோ, எடோ, மலங்கா என்று பல பெயர்களில் அழைக்கப்படுகிறது. சேம்பு மலேசியாவின் சதுப்பு நிலங்களை தாயகமாகக் கொண்டது. இந்தியா, எகிப்து, ரோம், கிரேக்க நாடுகளுக்கு பின்னர் பரவியது. கொலகேசியா எஸ்குலெண்டா ரகம் அக்வேடிலிஸ் ஆஸ்திரேலியாவைத் தாயகமாகக் கொண்டது. இதன் இலைகள் 40x24.8 செ.மீ.அளவுடையது. முக்கோண முட்டை வடிவம் உடையது. இலையின் மேற்பரப்பு கரும்பச்சை நிறமாகவும், கீழ்ப்பகுதி இளம்பச்சை நிறமாகவும் இருக்கும். பாளை 25 செ.மீ. நீளமுடையது.
மேற்கோள்கள்
பகுப்பு:மூலிகைகள் பகுப்பு:பூக்கும் தாவரங்கள் பகுப்பு:கிழங்குகள்
தேசிய நெடுஞ்சாலை 383 (இந்தியா)
தேசிய நெடுஞ்சாலை 383 (National Highway 383 (India)), பொதுவாக தே. நெ. 383 என்று அழைக்கப்படுவது இந்தியாவில் ஒரு தேசிய நெடுஞ்சாலை ஆகும். இது தேசிய நெடுஞ்சாலை 83ன் துணைச் சாலை ஆகும். தே. நெ. 383 இந்தியாவின் தமிழ்நாடு மாநிலத்தைக் கடந்து செல்கிறது. இச்சாலைக் கொட்டாம்பட்டியிலிருந்து காரைக்குடி வரை தேசிய நெடுஞ்சாலையாக நீட்டிக்கப்பட்டுள்ளது.
வழித்தடம்
திண்டுக்கல், கொசவபட்டி, சாணார்பட்டி, கோபால்பட்டி, நத்தம், சமுத்திரப்பட்டி, கொட்டாம்பட்டி, திருப்பத்தூர், காரைக்குடி
வெளி இணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:தமிழ்நாட்டில் தேசிய நெடுஞ்சாலைகள்
ஹனன் முகமது அல் குவாரி
ஆரம்ப கால வாழ்க்கையில்
1996 ஆம் ஆண்டில் ஹமாத் மருத்துவக் கழகத்தின் மகளிர் மருத்துவமனையில் (எச்.எம்.சி) சேர்ந்து சுகாதார மேலாண்மைத் துறையில் நுழைந்தார்.
2007 முதல், இவர் ஹமாத் மருத்துவக் கழகத்தின் நிர்வாக இயக்குநராக தனது பதவியில் அங்கம் வகித்து வருகிறார்.
குறிப்புகள்
பகுப்பு:வாழும் நபர்கள் பகுப்பு:கத்தார் அரசியல்வாதிகள்
மேலப்பழங்கூர் ஊராட்சி
மேலப்பழங்கூர் ஊராட்சி (Melaplangur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1890 ஆகும். இவர்களில் பெண்கள் 925 பேரும் ஆண்கள் 965 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாதுகா பட்டாபிஷேகம் (திரைப்படம்)
பாதுகா பட்டாபிஷேகம் 1936 ஆம் ஆண்டு, ஏப்ரல் 4 இல் வெளிவந்த, 16000 அடி நீளமுடைய புராணத் தமிழ்த் திரைப்படமாகும். கிருஷ்ணா டாக்கீஸ் நிறுவனம் சார்பில் முருகதாசா, மற்றும் ராம்நாத் என இருவர் இயக்கத்தில் உருவான இத்திரைப்படத்தில் எம். ஆர். கிருஷ்ணமூர்த்தி, டி. எஸ். சந்தானம், டி. டி. ருக்மணி பாய், டி. கே. ருக்குமணி பாய் மற்றும் பலரும் நடித்திருந்தனர். கே. வி. சந்தான கிருஷ்ண நாயுடு பாடல் படைத்த இப்படத்தில், எஸ். டி. பட்டேல் ஒளிப்பதிவு செய்துள்ளார்.
சான்றாதாரங்கள்
பகுப்பு:1936 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சின்னக்காவணம் பாலசுப்பிரமணியசுவாமி கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாலசுப்பிரமணியசுவாமி சன்னதியும், சிந்தாமணி விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. கந்தசஷ்டி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆரணியில் போக்குவரத்து
ஆரணியில் சாலைகள் மூலம் பேருந்து போக்குவரத்தும், ரயில்கள் மூலம் ரயில் போக்குவரத்தும் இந்த நகரை பிற இடங்களுடன் இணைக்கின்றன [].
சாலை வசதிகள்
பல்வேறு நன்கு அமைக்கப்பட்ட சாலைகள் மூலம் ஆரணி‌ நகரம் இணைக்கப்பட்டுள்ளது.
ஆகிய முக்கிய சாலைகள் ஆரணியை இணைக்கின்றன.ஆரணிக்கு வெளியே ஆரணியை இணைக்க சென்னை (ஆற்காடு) சாலை, சென்னை சாலை மற்றும் கடலூர் சாலை ஒரு பைபாஸ் சாலை பணிகள் நிறைவடைந்துள்ளன.
பழைய பேருந்து நிலையம் (அ) புரட்சித் தலைவர் டாக்டர் எம்.ஜி.ஆர் பேருந்து நிலையம்
ஆரணி நகரிலிருந்து பிற பகுதிகளிலும், அதற்கு அப்பாலும் செல்வதற்க்கு பல பேருந்துகள் இயக்கப்படுகிறது. அவற்றில் சில:
ரயில் போக்குவரத்து வசதிகள்
இதனையும் காண்க - ஆரணி ரயில் நிலையம்
விமானப் போக்குவரத்து
ஆரணியில் விமான நிலையங்கள் ஏதுமில்லை. இருந்தாலும் அருகிலுள்ள பன்னாட்டு வானூர்தி நிலையம் மூலம் பயணம் செய்யலாம். அருகிலுள்ள விமான நிலையங்களான சென்னை பன்னாட்டு விமான நிலையம் 123 கிமீ தொலைவில் அமைந்துள்ளது. பெங்களூரு பன்னாட்டு வானூர்தி நிலையம் 234 கிமீ தொலைவிலும் உள்ளது.
மேற்கோள்கள்
பகுப்பு:தமிழ்நாட்டுப் போக்குவரத்து
அமுக்குமைப் பாய்வு
அமுக்குமைப் பாய்வு (Compressible flow) என்பது பாய்வின்போது பாய்மங்களின் அழுத்தத்தைப் பொறுத்து அடர்த்தி மாறுபடுகின்ற பாய்வுகளைப் பற்றி ஆராயும் பாய்ம இயக்கவியலின் ஒரு பிரிவாகும். மாக் எண் 0.3-ஐத் தாண்டினால் (அ) பாய்வுப் புலத்தில் பெருத்த அளவில் அழுத்த மாற்றம் ஏற்பட்டால் மட்டுமே பாய்வில் அமுங்குமையின் விளைவுகள் கணக்கிலெடுத்துக் கொள்ளப்படும். அமுக்கமைப் பாய்வு மற்றும் அமுக்கவியலாப் பாய்வுகளுக்கு இடையேயுள்ள மிகமுக்கிய வேறுபாடு, அமுக்குமைப் பாய்வில் அதிர்வலைகள் மற்றும் அடைவோட்டம் ஆகியவை ஏற்படுவது ஆராயப்படும்.
பாய்ம இயக்கவியலில் அழுத்தத்தினால் அடர்த்தி மாறக்கூடிய பாய்மங்கள் பற்றிய பிரிவு அமுங்குமைப் பாய்வு எனப்படுகிறது. பாய்ம திசைவேகம் மாக் எண் 0.3 அளவைத் தாண்டும் போது அல்லது ஒரு திரவம் அதிக அழுத்த வேறுபாடுகளுக்கு உட்படும் போது அமுக்கத்தினால் ஏற்படும் விளைவுகள் குறிப்பிடும் படியாக உள்ளது. அமுக்க ஓட்டம் குறிப்பாக அதிர்வு அலைகள் மற்றும் பாய்ம அடைப்பு ஆகியவற்றை அதன் மாதிரிகளில் விளக்குகிறது.
வரையறை
பாய்ம இயக்கவியலில் பாய்மத்தின் போது பாய்மங்களின் பண்புகளில் ஏற்படுகிற மாற்றங்களை இந்த பகுதி விளக்குகிறது. பொதுவாக திரவ பொருள்களின் பாய்மத்தில் அடர்த்தி வேறுபாடு கணக்கில் எடுத்துக்கொள்ள முடியாத அளவில் இருக்கும். எனவே இந்த வகை ஓட்டங்களை அமுக்குமைக்குட்படாத ஓட்டம் என வகைபடுத்தப்பட்டு அது சார்ந்த கோட்பாடுகள் உருவாக்கப்பட்டன. அதிவேக நிலையில் வாயுக்களும், அதிக அழுத்த வேறுபாட்டில் திரவங்களும் அடர்த்தி வேறுபாட்டிற்கு உட்படுவதால் அவற்றை அமுக்குமை பாய்ம ஓட்ட மாதிரிகள் வாயிலாக துல்லியமான முடிவுகள் கணிக்கப்படுகின்றன. அமுக்குமை அல்லாத ஓட்டங்களை நிறை அழிவின்மை விதி மற்றும் உந்த அழிவின்மை விதிகள் அடிப்படையாக கொண்டு தீர்வுகளை பெறலாம். பொதுவாக ஆற்றல் அழிவின்மை விதியும் தீர்வு காண பயன்படுதப்படுகிறது. ஆனால் அமுங்குமை ஓட்டத்தில் வெப்பநிலை என்ற ஒரு புதிய மாறி அடர்த்தி வேறுபாடு காரணமாக வருவதால் அதற்கு தீர்வு காண இயல்நிலை வாயு சமன்பாடு போன்றவை பயன்படுத்தப்படுகின்றன. மேலும் வெப்பத்தோடு சார்ந்த பாய்மத்தின் வெப்பயியக்கவியல் பண்புகள் விவரிக்கப்படுகிறது. இந்த சமன்பாடுகள் பாய்ம ஓட்டத்தை முழுமையாக விவரிக்கின்றன மற்றும் அவற்றின் தீர்வுகள் துல்லிய முடிவுகளை தருகின்றன.
இங்கு அடர்த்தி வேறுபாடு என்று சொல்லப்படுவதால் அதற்கு ஒரு முதன்மை அல்லது குறிப்பு அடர்த்தி அவசியமாகிறது. இந்த குறிப்பு அடர்த்தி இங்கு தேக்கநிலை அடர்த்தி என அறியப்படுகிறது. தேக்கநிலை அடர்த்தி என்பது ஒரு பாய்மத்தை அதன் என்ட்ரோபி மாறாமல் இயக்கம் இல்லாத அமைதி நிலைமைக்கு கொண்டு வரும் போது உள்ள அடர்த்தி ஆகும். இந்த தேக்கநிலை அடர்த்தியோடு ஒப்பிடுகையில், அடர்த்தி வேறுபாடு 5% மேல் இருந்தால் அது அமுங்குமை பாய்ம ஓட்டமாகும். இயல்புநிலை வாயுக்களில் (தன்வெப்ப ஏற்பு விகிதம் 1.4) இந்த அடர்த்தி வேறுபாடு வாயுவின் திசைவேகம் 0.3 மாக் எண்ணுக்கு மேல் கருதத்தக்கதாக உள்ளது. ==
அமுங்குமை ஓட்ட நிகழ்வுகள்
அமுங்குமை ஓட்டத்தில் இரண்டு முக்கிய வேறுபட்ட நிகழ்வுகள் உள்ளன. அவை அழுத்த அதிகரிப்பு அல்லது அழுத்த குறைவினால் ஏற்படுகிற அமுங்கு அலைகள் அல்லது தளர்வு அலைகள் (ஒலி அலைகளை போன்றது).
அதிர்வு அலைகள்
பாய்மத்தின் வெப்ப இயக்கவியல் பண்புகளில் ஏற்படுகிற தொடர்ச்சி இல்லாத மாற்றங்களில் அதிர்வு அலைகளை வரையறுக்க முடியும். வாயுக்களின் அமுங்குமை ஓட்டத்தில் அதிர்வு அலைகள் உணரப்படுகிறது. ஒரு பரிமாண ஓட்டத்தில் அழுத்த அலைகளின் ஒருங்கிணைவு அதிர்வு அலைகள் உருவாக காரணமாகிறது. அதிர்வு அலைகளை உருவாக்க அதிர்வு குழாய்கள் பயன்படுகின்றன. இந்த அதிர்வு குழாய்களில் வெவ்வேறு அழுத்தத்தில் உள்ள இரு பாய்மங்களை பிரிக்கின்ற தடுப்பினை நீக்கும் போது அதிர்வு அலைகள் உண்டாகிறது. இரு பரிமாண மற்றும் முப்பரிமாண ஒட்டங்களில் கோண அதிர்வு அலைகளும் உண்டாகின்றன. கோண அதிர்வு அலைகள் பொதுவாக ஓட்டத்தின் திசை மாறும் பொது உண்டாகின்றன. இதற்கு எளிமையான எடுத்துக்காட்டாக ஒலியைவிட அதிக வேகத்தில் செல்லும் விமான முகப்பில் இந்த இருவகை அதிர்வு அலைகளும் உண்டாகின்றன.
காற்று இயக்கவியல்
காற்று இயக்கவியல், பாய்ம இயக்கவியல் மற்றும் வாயு இயக்கவியலின் உட்பிரிவாகும். அதிவேக காற்று இயக்கத்தின் போது அது ஏற்படுத்துகின்ற விசைகளை பற்றி காற்று இயக்கவியல் விவரிக்கின்றது. அமுங்குமை பாய்ம ஓட்டக் கோட்பாடுகள் மிகவும் சிக்கல் நிறைந்த சமன்பாடுகளை கொண்டிருப்பதால், முதலில் அவற்றை அமுங்கமை இல்லாத ஓட்டமாக கருதி அவற்றின் தீர்வுகள் காணப்பட்டு பின்பு சில திருத்தக் காரணிகளை கொண்டு அமுங்குமை ஓட்டத் தீர்வுகள் காணப்படுகின்றன.
பகுப்பு:காற்றியக்கவியல் பகுப்பு:பாய்ம இயக்கவியல்
புனித டேவிட் கோட்டை
புனித டேவிட் கோட்டை கடலூா் அருகிலுள்ள ஒரு பிரித்தானியக் கோட்டையாகும். இது இந்தியாவின் சோழ மண்டல கடற்கரையோரமாகச் சென்னையில் இருந்து நூறு மைல்கள் தொலைவில் கடலூர் அருகே உள்ளது. இது 1650 இல் மராட்டியரிடம் இருந்து பிரித்தானியக் கிழக்கிந்தியக் கம்பனியால் வாங்கப்பட்டது. 1756 இல் ராபர்ட் கிளைவ் புனித டேவிட் கோட்டையின் ஆளுனராகப் பதவி வகித்தார்.
வரலாறு
கெடிலம் ஆற்றங்கரையில் அழிபாடுகளாக உள்ள புனித டேவிட் கோட்டை குறிப்பிடத்தக்க வரலாற்றை உடையது. செஞ்சி மன்னர்களால் கட்டப்பட்ட சிறிய கோட்டையாயிருந்த இது 1677 இல் செஞ்சிக் கோட்டையை சிவாஜி கைப்பற்றிய பின்னர் மராட்டியரின் கைக்கு வந்தது. மராத்தியர்களிடமிருந்து பிரித்தானியரால் 1690 ஆம் ஆண்டு இந்தக் கோட்டையும் மற்றும் சுற்றிலும் அவர்கள் கட்டுப்பாட்டிலிருந்த நகரங்கள் மற்றும் கிராமங்களும் மொத்தமாக வாங்கப்பட்டன. இதன்பிறகு இக்கோட்டைக்கு சென்னை ஆளுநரான எலிகு யேல், புனித டேவிட் கோட்டை என்று பெயரிட்டார். மேலும் கோட்டையை வலுப்படுத்தானார். கோட்டை, மற்றுமுள்ள இடங்களின் எல்லைகளை வரையறை செய்வதற்காக விநோதமான வழிமுறை கையாளப்பட்டது.
கோட்டையில் இருந்து வானை நோக்கி ஒரு பீரங்கிக் குண்டு சுடப்பட்டு, அந்த பீரங்கிக் குண்டு விழுந்த இடம் வரை கோட்டைக்குச் சொந்தமான பகுதியாக கைக்கொள்ளப்பட்டது. இன்றும் அந்தக் கிராமங்கள் ‘பீரங்கிக்குண்டு கிராமங்கள்’ என்றே அழைக்கப்படுகின்றன. 1693, 1698, 1702, 1725, 1740, 1745 ஆகிய ஆண்டுகளில் மேலும் மேலும் படிப்படியாக கோட்டை விரிவுபடுத்தப்பட்டதோடு வலுப்படுத்தவும் பட்டு வந்தது. 1745இல் ராபர்ட் கிளைவ் இதன் காவலில் நன்கு கவனம் செலுத்தினார்.
தெனிந்தியத் தலைநகர்
கி.பி. 1746ஆம் ஆண்டில் இக்கோட்டை பிரித்தானியரின் தென்னிந்தியாவுக்கான தலைமையகமாக ஏற்றுக் கொள்ளப்பட்டது. அதே ஆண்டில் பிரெஞ்சு ஆளுனர் டூப்ளேயின் படையெடுப்பு முறியடிக்கப்பட்டது. 1756ஆம் ஆண்டு இராபர்ட் கிளைவ் பிரித்தானிய ஆட்சியாளராகப் பொறுப்பேற்றார். பிரெஞ்சுக்காரா்கள் இதனை 1758ஆம் ஆண்டு கைப்பற்றினார். 1782ஆம் ஆண்டு பிரெஞ்சுக்காரர்களால் மீண்டும் கைப்பற்றப்பட்ட இக்கோட்டை 1783ஆம் ஆண்டு பிரித்தானியர் தாக்குதலின்போது வெற்றிகரமாகப் பாதுகாக்கப்பட்டது. அதன் பின் 1785ஆம் ஆண்டு இறுதியாக பிரித்தானியரால் கைப்பற்றப்பட்டது.
மேற்கோள்கள்
பகுப்பு:தமிழகக் கோட்டைகள் பகுப்பு:கடலூர் மாவட்டம் பகுப்பு:கடலூர் மாவட்ட சுற்றுலாத் தலங்கள்
புழுதேரி பிடாரியம்மன் கோயில்
புழுதேரி பிடாரியம்மன் கோயில் தமிழ்நாட்டில் கரூர் மாவட்டம், புழுதேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
தச்சூர் (பண்டைய நகரம்)
தச்சூர் (Dahshur) (in English often called Dashur ;, ⲧⲁϩϭⲟⲩⲣ Dahchur ) தச்சூர் நகரத்தில் பண்டைய எகிப்திய பார்வோன்களின் இறந்த அரச குடும்பத்தவர்களின் உடல்களைப் பதப்படுத்தி பிரமிடுகளில் அடக்கம் செய்யும் கல்லறை நகரம் ஆகும். இந்த நெக்ரோபோலிசு கீழ் எகிப்தில் பாயும் நைல் நதியின் மேற்கு க்ரையில் 40 கிலோமீட்டர் தொலைவில், கெய்ரோவிற்கு தெற்கே பாலைவனத்தில் தச்சூர் எனுமிடத்தில் அமைந்துள்ளது. தச்சூரில், பழைய எகிப்து இராச்சியம் முதல் எகிப்தின் மத்தியகால இராச்சியம் வரையியில் (கிமு 2613 – 2589) கட்டப்பட்ட சினெபெருவின் செம்பிரமிடு மற்றும் வளைந்த பிரமிடு, கருப்பு பிரமிடு, வெள்ளை பிரமிடு, மூன்றாம் செனுஸ்ரேத்த்தின் பிரமிடு மற்றும் மூன்றாம் அமெனம்ஹத்தின் பிரமிடுகளால் பெரிதும் அறியப்படுகிறது. தச்சூர் பிரமிடுகளின் தொகுதி, 1979-இல் யுனெஸ்கோ உலகப் பாரம்பரியக் களங்களில் ஒன்றாக அறிவிக்கப்பட்டது. தச்சூரில் உள்ள நெக்ரோபொலிசுவின் பரப்பளவு 16,203 ஹெக்டேர் (62.5615 சதுர மைல்) ஆகும். மேலும் தச்சூர் ஒரு தொல்லியல் களம் ஆகும்.
இதனருகில் உலகப் பாரம்பரியக் களமான சக்காரா நகரம் உள்ளது.
வெளி இணைப்புகள்
பகுப்பு:பண்டைய நகரங்கள் பகுப்பு:எகிப்தின் உலகப் பாரம்பரியக் களங்கள் பகுப்பு:எகிப்திய நகரங்கள் பகுப்பு:எகிப்தில் உள்ள தொல்லியல் களங்கள்
அபிவிருத்தி வங்கி
இலாப நோக்கம் என்பதை விட நாட்டின் பொதுப் பொருளாதார அபிவிருத்தியை நோக்கமாகக் கொண்டு இயங்கும் வங்கி அமைப்புக்கள் அபிவிருத்தி வங்கிகள் எனப்படும். நீண்டகால முதலீட்டு வழிமுறையாக உள்நாட்டு வெளிநாட்டு நிதியை சேகரித்தல் அவற்றை தேசிய திட்டமிடலின் கீழ் விநியோகித்தல் பொருளாதார அபிவிருத்திக்கான நடுத்தர மற்றும் நீண்ட கால கடன் வழங்கும் நிறுவனமாகவும் இவை காணப்படுகின்றன.
பகுப்பு:வங்கியியல்
மஞ்சள்தூவி சூரை
மஞ்சள்தூவி சூரை (Tunnus albacares) என்பது உலகெங்கிலும் வெப்பமண்டல மற்றும் மிதவெப்ப மண்டல கடல்களின் காணப்படும் ஒரு வகை  சூரை ஆகும்.
மஞ்சள்தூவி சூரையானது ஹவாய் மொழியில்  பெரும்பாலும்  அஹி என்ற பெயரில் விற்பனை செய்யப்படுகிறது இந்த பெயரானது இதனுடன்  நெருங்கிய தொடர்புடைய பெருங்கண் சூரைக்கும் அங்கு பயன்படுத்தப்படுகிறது. அல்பாகேர்ஸ் ("வெள்ளை இறைச்சி") என்று அழைக்கப்படும் இனமான குளிர்கடல் வெள்ளைச் சூரை ஒரு வித்தியாசமான இனமாகும், அதே சமயம் மஞ்சள்தூவி சூரையானது அதிகாரப்பூர்வமாக பிரெஞ்சு மொழியில் அல்பாகோரா என்று குறிப்பிடப்படுகிறது மேலும் போர்த்துகீசிய மீனவர்களால் ''அல்பாகோரா என்று குறிப்பிடப்படுகிறது.
விளக்கம்
இதன் இரண்டாவது முதுகுத் துடுப்பு, குதத் துடுப்பு போன்றவை அரிவாள் போன்ற நீளமான தூவியைக் கொண்டிருக்கும். மேலும் அவை பிரகாசமான மஞ்சள் நிறத்தில் இருப்பதால், இந்த மீனுக்கு மஞ்சள்தூவி சூரை என்ற பொதுப் பெயர் உண்டானது. இதன் மார்புத் துடுப்புகள் இதனுடன் தொடர்புடைய நீலத்தூவி சூரைகளை விட நீளமானவை, ஆனால் அல்பாகோரின் துடுப்புகள் அளவுக்கு நீளமாக இல்லை. இதன் உடல் மிகவும் இருண்ட உலோகம் சார்ந்த நீலம் நிறமானது. இதன் வயிற்றுப் பகுதி வெள்ளி நிறத்தில் இருக்கும் இதன் உடலில் சுமார் 20 செங்குத்து கோடுகள் உள்ளன.
மேற்கோள்கள்
பகுப்பு:மீன்கள்
ஒருங்கு மாதிரியாக்க மொழி
மென்பொருள்-செயல்பாட்டு அமைப்புக்களின் காட்சி மாதிரிகளை உருவாக்க காட்சியாக்க உத்திகளின் தொகுப்பை யுஎம்எல் உள்ளிட்டிருக்கிறது.
மேலோட்டப் பார்வை
இந்த யுனிஃபைட் மாடலிங் லாங்குவேஜானது உருவாக்கத்தில் இருக்கும் இலக்கு-சார்ந்த கருவிகளை மென்பொருள் மும்முரமாக்கல் அமைப்பின் கருவிகளை குறிப்பிட, காட்சிப்படுத்த, மேம்படுத்த, கட்டமைக்க மற்றும் ஆவணமாக்க பயன்படுத்தப்படுகிறது. பின்வரும் அம்சங்கள் உள்ளிட்ட அமைப்பு கட்டுமான திட்டவடிவத்தை காட்சிப்படுத்துவதற்கான நிலைப்படுத்தப்பட்ட முறையை யுஎம்எல் வழங்குகிறது.
தரவு மாதிரியாக்கம் (தனியுரிமை உறவுநிலை வரைபடங்கள்), தொழில்முறை மாதிரியாக்கம் (வேலையோட்டங்கள்), இலக்கு மாதிரியாக்கம், மற்றும் உபகரண மாதிரியாக்கம் ஆகியவற்றிலிருந்து பெற்ற சிறந்த உத்திகளை யுஎம்எல் ஒருங்கிணைக்கிறது. இதனை மென்பொருள் உருவாக்க வாழ்க்கை சுழற்சி முழுவதிலும் மற்றும் பல்வேறு அமலாக்க தொழில்நுட்பங்களிலும் உள்ள நிகழ்முறைகளில் பயன்படுத்த முடியும். இலக்கு மாதிரியாக்க உத்தி (ஓஎம்டி) மற்றும் இலக்கு-சார்ந்த மென்பொருள் பொறியியல் ஆகியவற்றை ஒரே, பொதுவான மற்றும் பரவலாக பயன்படுத்தக்கூடிய மாதிரியாக்க மொழியான பூச் முறையினுடைய குறிப்பீடுகளை யுஎம்எல் ஒன்றாக இணைக்கிறது. தற்போதைய மற்றும் விநியோகிக்கப்பட்ட அமைப்புக்களை மாதிரியாக்கக்கூடிய நிலைப்படுத்தப்பட்ட மாதிரியாக்க மொழியாக இருப்பதே யுஎம்எல்லின் நோக்கமாக இருக்கிறது. யுஎம்எல் என்பது உண்மையான தொழில்துறை தரநிலை என்பதுடன் ஆப்ஜெக்ட் மேனேஜ்மெண்ட் குரூப்பின் (ஓஎம்ஜி) ஆதரவில் உருவாக்கப்பட்டிருக்கிறது. ஓஎம்ஜி தொடக்கத்தில் கடுமையான மாடலிங் மொழியை உருவாக்கியிருக்கக்கூடிய இலக்கு-சார்ந்த முறைமைகள் குறித்த தகவலுக்காக கேட்டுக்கொள்ளப்பட்டிருக்கலாம். பல தொழில்துறை தலைவர்களும் யுஎம்எல் தரநிலையை உருவாக்குவதற்கான உதவியில் உற்சாகத்துடன் பதிலுரைத்திருக்கின்றனர்.
யுஎம்எல் மாதிரிகள் ஓஎம்ஜி ஆல் ஏற்கப்படும் மாற்றித்தரும் மொழிகள் போன்ற க்யுவிடி வகையில் மற்ற பிரதிநிதித்துவங்களுக்கு (எ.கா.ஜாவா) தாமாகவே மாற்றித்தரப்படலாம். யுஎம்எல் நீட்டிக்கப்படக்கூடியதாக இருக்கிறது, கைமுறையாக்கத்திற்கான பின்வரும் இயக்கவியல்களை வழங்குகிறது: சுயவிவரங்கள் மற்றும் ஸ்டீரியோடைப்கள். சுயவிவரங்களால் நீட்டிக்கப்படக்கூடியவற்றின் சொற்பொருட்கள் யுஎம்எல் 2.0 முக்கிய பதிப்பினால் மேம்படுத்தப்பட்டிருக்கின்றன.
யுஎம்எல் 1.xக்கு முன்பு
1994 ஆம் ஆண்டில் ஜெனரல் எலக்ட்ரிக்கிலிருந்து ஜேம்ஸ் ரம்பாக்கை ரேஷனல் மென்பொருள் கார்ப்பரேஷன் வேலைக்கமர்த்திய பிறகு, இன்று மிகவும் பிரபலமாக இருக்கும் இலக்கு-சார்ந்த மாடலிங் அணுகுமுறைகளுக்கு இந்த நிறுவனம் மூலாதாரமானது: இலக்கு-சார்ந்த பகுப்பாய்விற்கு (ஓஓஏ) ஏற்றதாக இருக்கும் ரம்பாக் ஓஎம்டி, மற்றும் இலக்கு-சார்ந்த வடிவமைப்பிற்கு (ஓஓடி) ஏற்றதாக இருக்கும் கிரேடி பூச்சின் பூச் முறை. தங்களுடைய இரண்டு அணுகுமுறைகளையும் சரிசெய்துகொள்வதற்கு ரம்பார்க் மற்றும் பூச் இணைந்து முயற்சித்தனர் என்பதோடு யுனிஃபைட் முறையில் இணைந்து பணியாற்றினர்.
தங்களுடைய முயற்சிகளுக்கு இலக்கு-சார்ந்த மென்பொருள் பொறியியல் (ஓஓஎஸ்இ) முறையை உருவாக்கியவரான இவார் ஜேகப்ஸனிடமிருந்து விரைவிலேயே உதவி கிடைத்தது. ஜேகப்சனுடைய நிறுவனமான ஆப்ஜெக்டரி ஏபி ரேஷனல் நிறுவனத்தால் வாங்கப்பட்ட பிறகு அவர் 1995 ஆம் ஆண்டில் ரேஷனலில் இணைந்தார். இந்த மூன்று முறைமைகளும் முறைமைகள் குறித்த பயிற்சிகளுக்காக ஒன்றோடொன்று தொடர்ந்து விவாதிக்கப்பட்டதற்காக பிரபலமானதாக இருப்பதனால் ஒட்டுமொத்தமாக திரீ அமிகோஸ் என்று குறிப்பிடப்படுகின்றன.
1996 ஆம் ஆண்டில் மாடலிங் மொழிகள் மிகுதியாக இருப்பது இலக்கு தொழில்நுட்பத்தின் பின்பற்றல் வேகத்தைக் குறைத்துவிட்டதாக ரேஷனல் அறிவித்தது, இதனால் யுனிஃபைட் முறையில் இந்த வேலையை மறுஅமைவு செய்வதற்கு உரிமைதாரர்-அல்லாத யுனிஃபைட் மாடலிங் மொழியின் உருவாக்கத்தோடு அவர்கள் திரீ அமிகோஸில் பணிபுரிந்தனர். போட்டிபோடும் இலக்கு தொழில்நுட்ப நிறுவனங்களின் பிரதிநிதித்துவங்கள் ஊப்ஸ்லா 96 இன்போது ஆலோசிக்கப்பட்டன; அவர்கள் கிளவுட் குறியீடுகளைப் பயன்படுத்தும் கிரேடி பூச்சின் பூச் முறை குறிப்பீடுகள் மீதான வகைப்பாடுகளை பிரதிநிதித்துவம் செய்வதற்கு பாக்ஸ்களை தேர்வு செய்தனர்.
திரீ அமிகோக்களின் தொழில்நுட்ப தலைமைத்துவத்தின் கீழ் யுஎம்எல் பார்ட்னர்ஸ் எனப்படும் சர்வதேச கூட்டமைப்பு யுனிஃபைட் மாடலிங் மொழியின் (யுஎம்எல்) விவரமாக்கலை நிறைவாக்கவும் ஓஎம்ஜி ஆர்எஃப்பிக்கான பதிலுரைப்பாக ஏற்றுக்கொள்ளவும் 1996 ஆம் ஆண்டில் அமைக்கப்பட்டது. இந்த யுஎம்எல் பார்ட்னர்ஸ் யுஎம்எல் 1.0 விவரமாக்கல் வரைவு ஓஎம்ஜிக்கு 1997 ஜனவரியில் முன்மொழியப்பட்டது. அதே மாதத்தின்போது, விவரக்குறிப்பின் சொற்பொருள்களை இறுதிவடிவம் பெறச்செய்யவும் அதனை மற்ற நிலைப்படுத்தப்பட்ட முயற்சிகளோடு ஒருங்கிணைக்கவும் கிரிஸ் கோப்ரினைத் தலைமையாகவும், எட் ஐக்ஹால்டை நிர்வாகியாகவும் கொண்டு சொற்பொருட்கள் வேலைக் குழுவை யுஎம்எல் பார்ட்னர்ஸ் உருவாக்கியது. இந்த வேலையின் முடிவு யுஎம்எல் 1.1 1997 ஆம் ஆண்டு ஆகஸ்டில் ஓஎம்ஜிக்கு சமர்ப்பிக்கப்படவும், 1997 ஆம் ஆண்டு நவம்பரில் ஓஎம்ஜியால் ஏற்றுக்கொள்ளப்படவும் காரணமானது.
யுஎம்எல் 1.x
மாடலிங் குறிப்பீடாக ஓஎம்டி குறிப்பீட்டின் செல்வாக்கே ஆக்கிரமித்துள்ளது (எ.கா. கிளாஸ்களுக்கும் இலக்குகளுக்கும் செவ்வகங்களைப் பயன்படுத்துதல்). பூச் "கிளவுட்" முறை கைவிடப்பட்டாலும், தாழ்-நிலை வடிவ விவரத்தைக் குறிப்பிடுவதற்கான பூச்சின் திறன் ஏற்றுக்கொள்ளப்பட்டிருக்கிறது. ஆப்ஜெக்டரியிலிருந்து வந்து யூஸ் கேஸ் குறிப்பீடு மற்றும் பூச்சிலிருந்து வந்துள்ள காம்பனண்ட் ஆகியவை மீதமுள்ள குறிப்பீடுகளுடன் ஒருங்கிணைக்கப்பட்டிருக்கின்றன, ஆனால் சொற்பொருள் ஒருங்கிணைப்பு யுஎம்எல் 1.1 ஆம் ஆண்டில் பலவீனமாகவே இருக்கிறது என்பதுடன் யுஎம்எல் 2.0 முக்கியமான திருத்தம் வரை உண்மையில் சரிசெய்யப்படவில்லை.
மற்ற பல ஓஓ முறைகளின் கருத்தாக்கங்கள் யுஎம்எல் எல்லா ஓஓ முறைகளையும் ஏற்கும் என்ற நோக்கத்தோடு யுஎம்எல்லுடன் மேலோட்டமாக ஒருங்கிணைக்கப்பட்டிருக்கின்றன. இன்றுள்ள பல மாதிரிகளுக்கும் தங்களுடைய அணுகுமுறையால் பங்களித்துள்ள மற்ற பலர்: டோனி வாஸர்மேன் மற்றும் பீட்டர் பிர்ச்சரின் "இலக்கு-சார்ந்த கட்டமைப்பு வடிவ (ஓஓஎஸ்டி)" குறிப்பீடு (முறை அல்ல), ரே பர்ரின் "அடாவுடனான சிஸ்டம்ஸ் டிசைன்", ஆர்ச்சி பிரவுனின் யூஸ் கேஸ் மற்றும் டைமிங் அனாலிஸிஸ், பால் வார்டின் டேட்டா அனாலிஸிஸ் மற்றும் டேவிட் ஹாரல்ஸின் "ஸ்டேட்சார்ட்ஸ்"; இந்தக் குழு நிகழ்நேர சிஸ்டம் டொமைனில் பரந்தகன்ற உள்ளடக்கத்தை உள்ளடக்கத்தை உறுதிசெய்ய முயற்சித்தது. இதன் விளைவாக ஒற்றை நிகழ்முறை, ஒற்றை பயனர் பயன்பாடுகளிலிருந்து நிகழ்நேரம்வரை, பகிரப்பட்ட அமைப்புக்கள் ஆகியவற்றிலிருந்து வேறுபட்ட என்ஜினியரிங் பிரச்சினைளில் யுஎம்எல் பயன்மிக்கதாக இருக்கிறது, ஆனால் யுஎம்எல்லை செறிவானதாக மட்டுமல்லாமல் பெரியதாகவும் மாற்றிவிட்டது.
யுனிஃபைட் மாடலிங் மொழி ஒரு சர்வதேச தரநிர்ணயமாகும்:
யுஎம்எல் 2.0ஐ நோக்கிய வளர்ச்சி
யுஎம்எல் 1.1 ஆம் ஆண்டில் இருந்து யுஎம்எல் குறிப்பிடத்தகுந்த அளவிற்கு முதிர்ச்சியடைந்திருக்கிறது. சில சிறிய திருத்தங்கள் (யுஎம்எல் 1.3, 1.4, மற்றும் 1.5) 2005 ஆம் ஆண்டில் ஓஎம்ஜியால் ஏற்றுக்கொள்ளப்பட்ட யுஎம்எல் 2.0 முக்கிய திருத்தத்தைத் தொடர்ந்து யுஎம்எல்லில் முதல் பதிப்பில் இருந்த பற்றாக்குறைகளும் பிழைகளும் சரிசெய்யப்பட்டன.
யுஎம்எல் 2.x விவரக்குறிப்பிற்கு நான்கு பாகங்கள் உள்ளன: பின்வருபவை மூன்று தரநிலைகளின் தற்போதைய பதிப்புக்களாகும்: யுஎம்எல் நேர்த்தியான வடிவமைப்பு பதிப்பு 2.2, யுஎம்எல் உள்கட்டுமான பதிப்பு 2.2, ஓசிஎல் பதிப்பு 2.0, மற்றும் யுஎம்எல் விளக்கப்பட்ட உள்மாற்றீடு பதிப்பு 1.0.
பல யுஎம்எல் கருவிகளும் யுஎம்எல் 2.எக்ஸின் சில புதிய அம்சங்களை ஏற்கின்றன என்றாலும், ஓஜிஎம் அதனுடைய விவரக்குறிப்புடனான இலக்குரீதியான சோதனை இணக்கத்திற்கு சோதனைத் தொகுதி எதையும் வழங்குவதில்லை.
மென்பொருள் உருவாக்க முறைகள்
யுஎம்எல் தன்னளவிலேயே ஒரு உருவாக்க முறை அல்ல என்றாலும், அதனுடைய காலத்தில் முன்னணி இலக்கு-சார்ந்த மென்பொருள் உருவாக்க முறைகளோடு இணங்கிப்போகும் வகையிலேயே இது உருவாக்கப்பட்டது (உதாரணத்திற்கு ஓஎம்டி, பூச் முறை, ஆப்ஜெக்டரி). யுஎம்எல் உருவாக்கப்பட்டதிலிருந்து இவற்றின் சில முறைகள் புதிய குறிப்பீடுகளின் அனுகூலத்தை எடுத்துக்கொள்வதற்கு மறுவடிவமைப்பு செய்யப்பட்டிருக்கின்றன (உதாரணத்திற்கு ஓஎம்டி) என்பதோடு யுஎம்எல் அடிப்படையில் புதிய முறைகள் உருவாக்கப்பட்டிருக்கின்றன. இதில் பிரபலமானது ஐபிஎம் ரேஷனல் யுனிஃபைட் பிராஸஸ் (ஆர்யுபி). மிகவும் திட்டவட்டமான தீர்வுகளை வழங்கவும் அல்லது வெவ்வேறு இலக்குகளை எட்டவும் வடிவமைக்கப்பட்ட அப்ஸ்ட்ராக்ஷன் முறை, டைனமிக் சிஸ்டம்ஸ் டெவலப்மெண்ட் முறை, போன்ற யுஎம்எல் அடிப்படையிலான பிற முறைகளும் இருக்கின்றன.
மாதிரியாக்கம்
யுஎம்எல் மாதிரியையும் ஒரு சிஸ்டத்தின் விளக்கப்படங்களின் தொகுப்பையும் வேறுபடுத்திக் காணவேண்டியது மிகவும் முக்கியமானது. ஒரு விளக்கப்படம் என்பது அமைப்பு மாதிரியின் பகுதியளவு காட்சிப்பூர்வமான விளக்கமாகும். இந்த மாதிரி "செமண்டிக் பேக்பிளானையும்" கொண்டிருக்கிறது - மாதிரி கூறுகளையும் விளக்கப்படங்களையும் செயல்படுத்துகின்ற எழுதப்பட்ட பயன் நிகழ்வுகள் போன்ற ஆவணமாக்கல்.
எக்ஸ்எம்ஐ உள்மாற்றீடு வடிவத்தைப் பயன்படுத்தி யுஎம்எல் கருவிகளுக்கிடையே யுஎம்எல் மாதிரிகளை மாற்றீடு செய்துகொள்ள முடியும்.
விளக்கப்படங்கள் மேலோட்டப்பார்வை
யுஎம்எல் 2.2 இரண்டு வகைப்பாடுகளாக பிரிக்கப்பட்ட 14 வகை விளக்கப்படங்களைக் கொண்டிருக்கிறது. ஏழு விளக்கப்பட வகைகள் கட்டமைப்பு தகவலைக் குறிக்கின்றன, மற்ற ஏழும் பரஸ்பர செயல்பாடுகளின் வெவ்வேறு நோக்கங்களைக் குறிக்கும் நான்கை உள்ளிட்ட பொதுவகைப்பட்ட செயல்முறையைக் குறிக்கின்றன. இந்த விளக்கப்படங்கள் பின்வரும் கிளாஸ் விளக்கப்படத்தில் காட்டப்பட்டுள்ளபோல் மேலிருந்து கீழாக வகைப்படுத்தப்பட்டிருக்கின்றன: center|யுஎம்எல் 2.0 வரைபடங்களின் படிநிலை, கிளாஸ் வரைபடங்களாக காண்பிக்கப்பட்டுள்ளன
என்ஜினியரிங் படவரைவு சம்பிரதாயத்தை வைத்துக்கொள்வதில் ஒரு கருத்து அல்லது குறிப்பானது பயன்பாடு, தடை, அல்லது நோக்கத்தை விளக்குவது யுஎம்எல் விளக்கப்படத்தில் அனுமதிக்கப்பட்டிருக்கிறது.
கட்டமைப்பு விளக்கப்படம்
அமைப்பில் எந்த விஷயங்கள் இருக்க வேண்டும் என்பதை கட்டமைப்பு விளக்கப்படங்கள் வலியுறுத்துகின்றன:
கட்டமைப்பு விளக்கப்படங்கள் அமைப்பின் கட்டமைப்பைக் குறிக்கின்றன என்பதால், மென்பொருள் அமைப்புக்களின் கட்டுமானத்தை ஆவணமாக்குவதில் அவை மிக விரிவாக பயன்படுத்தப்படுகின்றன.
செயல்விளக்கப்படங்கள்
செயல்விளக்கப்படங்கள் அமைப்பு மாதிரி செய்யப்படுவதில் என்ன நடக்கவேண்டும் என்பதை வலியுறுத்துகின்றன:
செயல்விளக்கப்படங்கள் அமைப்பின் செயல்முறையை விளக்குகின்றன என்பதால், அவை மென்பொருள் அமைப்புக்களின் செய்ல்பாட்டை விளக்குவதற்கு விரிவாக பயன்படுத்தப்படுகின்றன.
பரஸ்பர செயல்பாட்டு விளக்கப்படங்கள்
செயல்விளக்கப்படங்களின் துணையமைப்பான பரஸ்பர செயல்பாட்டு விளக்கப்படங்கள் அமைப்பு மாதிரி செய்யப்படுகையில் இருக்கும் விஷயங்களிடையே கட்டுப்பாடு மற்றும் தரவு ஓட்டத்தை வலியுறுத்துகிறது:
மெட்டா மாடலிங்
thumb|320px|மெட்டா-இலக்கு ஃபெஸிலிட்டியின் விளக்கம். இந்த இலக்கு நிர்வாகக் குழு (ஓஎம்ஜி) மெட்டா-இலக்கு ஃபெஸிலிட்டி (எம்ஓஎஃப்) எனப்படும் யுனிஃபைட் மாடலிங் லாங்குவேஜை (யுஎம்எல்) விளக்க மெட்டாமாடலிங் கட்டுமானத்தை உருவாக்கியிருக்கிறது. இந்த மெட்டா-இலக்கு ஃபெஸிலிட்டி வலதுபக்கத்தில் காட்டப்பட்டுள்ளபடி நான்கு அடுக்கு கட்டுமானமாக வடிவமைக்கப்பட்ட மாதிரி-இயக்க பொறியியலுக்கான தரநிலையாக இருக்கிறது. இது எம்3 அடுக்கு எனப்படும் மேல் அடுக்கில் மெட்டா-மெட்டா மாடலை வழங்குகிறது. இந்த எம்3 மாதிரி எம்2 மாதிரிகள் எனப்படும் மெட்டாமாதிரிகளை கட்டமைக்க மெட்டா-இலக்கு ஃபெஸிலிட்டியால் பயன்படுத்தப்படும் மொழியாகும். அடுக்கு 2 மெட்டா-இலக்கு ஃபெஸிலிட்டி மாடலின் மிகச் சரியான உதாரணம் யுஎம்எல் மெட்டாமாதிரி ஆகும், இது யுஎம்எல்லையே விளக்குகிறது. இந்த எம்2 மாதிரிகள் எம்1-அடுக்கு, மற்றும் அவ்வகையில் எம்1-மாதிரிகளின் அம்சங்களையும் விளக்குகிறது. இவை உதாரணத்திற்கு யுஎம்எல்லில் எழுதப்பட்ட மாதிரிகளாக இருக்கும். கடைசியாக உள்ள அடுக்கு எம்0-அடுக்கு அல்லது டேட்டா அடுக்கு ஆகும். இது நிஜ உலக இலக்குகளை விளக்குவதற்கு பயன்படுத்தப்படுகிறது.
எம்3 மாடலுக்கும் அப்பால், இந்தச் செயல்பாடுகளை விளக்கும் சிஓஆர்பிஏ இடைமுகங்களை வரையறுப்பதன் மூலம் மாதிரிகள் மற்றும் மெட்டாமாதிரிகளை உருவாக்கி கையாளுவதற்கான சராசரிகளை இந்த மெட்டா-இலக்கு ஃபெஸிலிட்டி விளக்குகிறது. மெட்டா-இலக்கு ஃபெஸிலிட்டி எம்3 மாதிரி மற்றும் யுஎம்எல் கட்டமைப்பு மாதிரிகளுக்கும் இடையில் உள்ள ஒற்றுமைகளால் மெட்டா-இலக்கு ஃபெஸிலிட்டி மெட்டாமாதிரிகள் வழக்கமாக யுஎம்எல் வகைப்பாட்டு விளக்கப்படங்களாக மாதிரி செய்யப்படுகின்றன. மெட்டா-இலக்கு ஃபெஸிலிட்டியின் உதவித் தரநிலை என்பது எம்3-, எம்2-, அல்லது எம்1-அடுக்கில் உள்ள மாதிரிகளுக்கான எக்ஸ்எம்எல் அடிப்படையிலான எக்ஸ்சேன்ஞ் வடிவத்தை வரையறுக்கின்ற எக்ஸ்எம்ஐ ஆகும்.
விமர்சனங்கள்
யுஎம்எல் பரவலாக அங்கீகரிக்கப்பட்டு மாதிரியாக்கத் தரநிலையாக பயன்படுத்தப்பட்டாலும், இது பின்வருவனவற்றிற்காக தொடர்ந்து விமர்சிக்கப்படுகிறது:
மாதிரி செய்யும் நிபுணர்கள் பின்வருபவை உள்ளிட்ட யுஎம்எல் குறித்த கூர்மையான விமர்சனங்களை எழுதியிருக்கின்றனர், பெர்ட்ரண்ட் மேயரின் "யுஎம்எல்: தி பாஸிட்டிவ் ஸ்பின்", மற்றும் பிரைன் ஹெண்டர்ஸன்-செல்லர்ஸின் "தி யூஸஸ் அண்ட் அபூஸஸ் ஆஃப் தி ஸ்டீரியோடைப் மெக்கானிஸம் இன் யுஎம்எல் 1.x அண்ட் 2.0".
மேலும் பார்க்க
thumb|320px|அம்பரெல்லோ யுஎம்எல் மாடலரின் திரைக்காட்சி.
வெளிப்புற இணைப்புகள்
பகுப்பு:யுனிஃபைட் மாடலிங் லாங்குவேஜ் பகுப்பு:ஐஎஸ்ஓ தரநிலைகள் பகுப்பு:டேட்டா மாடலிங் மொழிகள் பகுப்பு:விவரக்குறிப்பு மொழிகள் பகுப்பு:ஒருங்கு மாதிரியாக்க மொழி பகுப்பு:கூகுள் தமிழாக்கம்-மென்பொருட்கள்
காட்டுப் பாறைமுயல்
காட்டுப் பாறைமுயல், பாறைமுயல் இனத்தைச் சேர்ந்த ஒரு பாலூட்டி ஆகும். இவை பூட்டான், சீனா, இந்தியா, மியான்மர் போன்ற நாடுகளில் காணப்படுகின்றன.
மூலம்
பகுப்பு:பாறைமுயல்கள்
மிஹிர் கோஸ்வாமி
தொகுதி
அவர் கூச் பெகர் தக்சின் சட்டமன்றத் தொகுதியை பிரதிநிதித்துவப்படுத்துகிறார்.
வெளி இணைப்புகள்
West Bengal Legislative Assembly
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள் பகுப்பு:1954 பிறப்புகள்
கடியாப்பட்டி ஊராட்சி
கடியாப்பட்டி ஊராட்சி (Kadiyapatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அரிமளம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4327 ஆகும். இவர்களில் பெண்கள் 2164 பேரும் ஆண்கள் 2163 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிபைர்
அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது. .
இணைப்புகள்
பகுப்பு:நாகாலாந்து மாநிலத்திலுள்ள ஊர்களும் நகரங்களும் பகுப்பு:கிபைர் மாவட்டம்